pythainlp/thai-wiki-dataset-v4 huggingface dataset:
หอสังเกตการณ์ดาราศาสตร์วิทยุแห่งชาติ (ไทย)

หอสังเกตการณ์ดาราศาสตร์วิทยุแห่งชาติ ตั้งอยู่ในศูนย์ศึกษาการพัฒนาห้วยฮ่องไคร้ อำเภอดอยสะเก็ด จังหวัดเชียงใหม่ อยู่ภายใต้การดูแลของสถาบันวิจัยดาราศาสตร์แห่งชาติ ใช้งบประมาณในการก่อสร้างโครงการนี้ทั้งสิ้น 532 ล้านบาท เปิดรับสัญญาณภาพจากอวกาศครั้งแรกเมื่อช่วงเช้ามืดวันที่ 24 มีนาคม พ.ศ. 2565
กล้องภายในศูนย์.
ภายในหอสังเกตการณ์ดาราศาสตร์วิทยุแห่งชาติ ประกอบด้วยกล้องโทรทรรศน์วิทยุจำนวน 2 ระบบ ได้แก่
กล้องโทรทรรศน์วิทยุขนาด 40 เมตร.
กล้องโทรทรรศน์วิทยุแห่งชาติขนาด 40 เมตร เป็นกล้องโทรทรรศน์วิทยุแห่งแรกและใหญ่ที่สุดในประเทศไทยและเอเชียตะวันออกเฉียงใต้ มีขนาดเส้นผ่าศูนย์กลาง 40 เมตร หมุนได้รอบทิศทาง 360 องศา และปรับมุมเงยได้ 180 องศา สามารถรับคลื่นความถี่ได้ระหว่าง 1 ถึง 116 GHz จานสะท้อนหลักประกอบด้วยแผงอะลูมิเนียม 420 แผง แต่ละแผงมีความหนา 1.8 มิลลิเมตร จานสะท้อนรองมีขนาด 3.28 เมตร กล้องโทรทรรศน์วิทยุนี้สามารถปฏิบัติงานได้แม้อยู่ในสภาพลมจัด (50 กม/ชม.) กล้องชุดนี้ใช้งบประมาณในการสร้าง 448 ล้านบาท
มีต้นแบบและพัฒนามาจากกล้องโทรทรรศน์วิทยุเยเบส ประเทศสเปน ซึ่งใช้ระบบ Cassegrain-Nasmyth Optics โดยเพิ่มเครื่องรับสัญญาณไว้ที่จุดโฟกัสหลัก ทำให้สามารถรับสัญญาณที่ช่วงความถี่อื่นได้ พร้อมการออกแบบ Nasmyth ให้มีข้อได้เปรียบเรื่องความยืดหยุ่นในการติดตั้งเครื่องรับสัญญาณในอนาคต มีเป้าหมายคือ พื้นผิวจานต้องมีความถูกต้องแม่นยำถึงระดับ 150 ไมครอน ความเร็วในการหมุนจาน 3 เมตรต่อวินาที (m/s) สำหรับมุมกวาด (Azimuth)  และ 1 เมตรต่อวินาทีสำหรับมุมเงย (Altitude) ความแม่นยำในการวัดตำแหน่งไม่คลาดเคลื่อนไปกว่า 2 พิลิปดา ในกรณีไม่มีลม และ 6 พิลิปดา ในกรณีมีลม
กล้องโทรทรรศน์วิทยุวีกอสขนาด 13 เมตร.
กล้องโทรทรรศน์วิทยุวีกอส (VGOS: VLBI Geodetic Observing System) ขนาดเส้นผ่านศูนย์กลางจานรับสัญญาณ 13 เมตร สร้างขึ้นภายใต้โครงการแรงดี (RANGD: Radio Astronomical Network and Geodesy for Development) มีต้นแบบและพัฒนามาจากหอดูดาวเซี่ยงไฮ้ หน่วยเฉอชาน เครื่องรับสัญญาณเป็นแบบช่วงความถี่กว้าง รับสัญญาณได้ตั้งแต่ช่วงคลื่นความถี่ 2-14 GHz จะทำให้การสังเกตการณ์แบบแทรกสอดระยะไกล (Very Long Baseline Interferometry) สามารถใช้งานร่วมกับเครือข่ายกล้องวีกอสทั่วโลกเพื่องานรังวัดยีออเดซีและติดตามความเปลี่ยนแปลงของโลกในปัจจุบัน
กล้องโทรทรรศน์วิทยุแบบวีกอสสามารถทำงานรังวัดตำแหน่งที่มีความแม่นยำสูงได้ โดยการรับสัญญาณย่านเอสและเอกซ์ (S-/X-band) จากแหล่งกำเนิดคลื่นวิทยุในอวกาศ พิกัดที่ได้จากการสังเกตการณ์ด้วยเทคนิคแทรกสอดระยะไกลของกล้องโทรทรรศน์วิทยุสองตัวขึ้นไปในเวลาเดียวกัน จะทำให้ได้พิกัดที่ความถูกต้องสูงมาก แม่นยำถึงระดับ 3-5 มิลลิเมตร ในทุกมิติ ด้วยความแม่นยำนี้จึงสามารถนำไปใช้ตรวจสอบการเคลื่อนตัวของแผ่นเปลือกโลกได้ (Tectonic Plate Motion) แล้วยังสามารถประมวลผลลัพธ์ต่อจนได้ตัวแปรต่าง ๆ ที่บ่งบอกการวางตัวของโลกในอวกาศ (Earth Orientation Parametres) ไปจนถึงความเร็วในการหมุนรอบตัวเองของโลก (UT1) ซึ่งถือเป็นผลลัพธ์ที่มีค่ายิ่งของศาสตร์ด้านยีออเดซี และมีความสำคัญต่อวงการวิทยาศาสตร์ วิศวกรรมศาสตร์ กระทั่งการพัฒนาเพื่อความยั่งยืนของมนุษย์
เจ้าหญิงอานแห่งออร์เลอ็อง

เจ้าหญิงอานแห่งออร์เลอ็อง
พระประวัติ.
เจ้าหญิงอานแห่งออร์เลอ็อง ประสูติเมื่อวันที่ 5 สิงหาคม พ.ศ. 2449 เป็นพระธิดาใน เจ้าชายจีนส์ ดยุกแห่งกุสซี และ เจ้าหญิงอีซาแบลแห่งออร์เลอ็อง (ค.ศ. 1878–1961) โดยพระองค์เป็นพระปิตุจฉา (ป้าฝ่ายพ่อ)ใน เจ้าชายอ็องรี เคานต์แห่งปารีส และเป็นพระมาตุลา (น้าฝ่ายแม่)ใน เจ้าชายไมเคิลแห่งกรีซและเดนมาร์ก
เสกสมรส.
เจ้าหญิงอานแห่งออร์เลอ็อง ทรงเสกสมรสกับ เจ้าชายอเมดิโอ ดยุกที่ 3 แห่งออสตา เมื่อวันที่ 5 พฤศจิกายน พ.ศ. 2470 รับพระราชทานพระอิสริยยศที่ ดัชเชสแห่งออสตา มีพระธิดาดังนี้
สมิงสาวใจเพชร

"สมิงสาวใจเพชร"《十三妹》เป็นซีรีส์ฮ่องกงแนวราชวงศ์ ถูกสร้างโดยสถานีโทรทัศน์ ทีวีบี ในปี 2525 และออกอากาศที่ ฮ่องกง ในเดือนมกราคม 2526 ทาง
ทีวีบีได้ดัดแปลงบทละครมาจากนิยายเรื่อง "สตรีผู้กล้าหาญ" (儿女英雄传) โดยผู้ประพันธ์ชื่อ "เหวินคัง" ซึ่งละครเรื่องนี้เป็นเหตุการณ์ในช่วงรัชกาลพระเจ้าเสียนเฟิง แห่งราชวงศ์ชิง
นำแสดงโดย หวง ซิงซิ่ว ทัง เจิ้นเยี่ย หยาง พ่านพ่าน เยิ่น ต๊ะหัว และดาราสาวดาวรุ่งดวงใหม่ของวงการ องเหม่ยหลิง รับบทนางรอง ซึ่งเรื่องนี้เป็นละครเรื่องแรกในชีวิตของเธอที่ทำให้เธอเริ่มเป็นที่รู้จัก ก่อนจะมาโด่งดังเป็นพลุแตก ในละครถัดมา เรื่อง มังกรหยก และละครเรื่องนี้เป็นสาเหตุทำให้ ทัง เจิ้นเยี่ย และ อง เหม่ยหลิง พบรักกัน ในกองถ่าย จนกลายเป็น คู่รักใน เวลาต่อมา ละครเรื่องนี้ได้ผลตอบรับที่ดีทั้งในฮ่องกง, ไต้หวัน และ จีน. ในฮ่องกงเรตติ้งเฉลี่ย 47 จุดเปืด
ในไต้หวัน ได้เรตติ้ง 34%
เนื้อเรื่องย่อ.
เนื้อเรื่องกล่าวถึงวีรกรรมของ "เหอ อี้ว์เฟิ่ง" (แสดงโดย หวง ซิ่นซิ่ว) โดยเหตุการณ์เกิดในรัชสมัย พระเจ้าคังซี (ครองราชย์ พ.ศ. 2204 - 2265) ครอบครัวของ เหอ อี้ว์เฟิ่ง ซึ่งบิดารับราชการ ได้ถูก "จี้เซียนถัง" (แสดงโดย จู เถียเหอ) แม่ทัพใหญ่ผู้มีอำนาจบัญชาการตลอดเจ็ดมณฑลกลั่นแกล้ง จนเสียชีวิต ส่วนครอบครัวของเธอบ้านแตกสาแหรกขาด เธอหนีไปได้แต่ได้รับบาดเจ็บ และได้รับการช่วยเหลือจากแม่ชีแขนเดียว (แสดงโดย หลี่ หลินหลิน) ผู้ที่อดีตเป็นองค์หญิงแห่ง ราชวงศ์หมิง ที่ล่มสลายไปแล้ว แม่ชีมีความแค้นกับ จี้เซียนถัง เช่นเดียวกัน เพราะในตอนต้นเรื่อง องค์หญิงก็ได้ถูกฟันแขนขาดจากจี้เชียนถัง แม่ชีช่วยรักษาอาการบาดเจ็บและถ่ายทอดยุทธให้เธอ จนได้กลับมาโลดแล่นในยุทธจักรอีกครั้ง เพื่อผดุงคุณธรรม และมีฉายาใหม่ว่า "สือซันเม่ย" (น้องสาวที่ 13)
เหอ อี้ว์เฟิ่ง ท่องยุทธจักรโดยการปลอมตัวเป็นชาย ระหว่างท่องยุทธได้เจอกับ "องค์หญิง ซวงซวง" (แสดงโดย อง เหม่ยหลิง) ซึ่งเป็นน้องสาวจอมซนของ ฮ่องเต้คังซี (แสดงโดย หยาง เจ๋อหลิน) ได้ปลอมตัวเป็นสาวชาวบ้านสามัญชน และใช้ชื่อใหม่ว่า "เซียง เก๋อเก่อะ" ได้มาตกหลุมรัก เหอ อี้ว์เฟิ่ง ที่ปลอมตัวเป็นชาย แต่แล้วเธอก็พบความจริงว่า ชายหนุ่มที่เธอหลงรักเป็นหญิง นางตกใจมากแต่ก็หักห้ามใจได้ เปลี่ยนความรู้สึกอยากเป็นคนรักมาเป็นน้องสาวที่แสนดีแทน ตอนหลังองค์หญิงได้พบรักกับ หมอยาที่ชื่อว่า "หลี่ เมี่ยวเซิง" (แสดงโดย เยิ่น ต๊ะหัว)
ต่อมาอี้ว์เฟิ่ง ได้พบกับ อันจี้ (แสดงโดย ทัง เจิ้นเยี่ย) ทั้งคู่เกิดรักกัน จึงท่องยุทธจักรด้วยกัน
ในที่สุดแม่ชีแขนเดียวและ เหออี้ว์ฟ่ง ได้ร่วมมือกันฆ่า "จี้เซียนถัง" สำเร็จ และคังซีฮ่องเต้ สัญญาว่าจะปกครองแผ่นดินโดยธรรม แม่ชีจึงไว้วางใจ
ต่อมาอันจี้ เผลอไปได้เสียกับ "จี้ซือเว่ย" (แสดงโดย หยาง พ่านพ่าน) ในตอนท้ายเมื่อเรื่องร้าย ๆ จบลง ฮ่องเต้พระราชทานสมรสให้กับ อันจี้และอี้ว์ฟ่ง ปรากฏว่าในงานแต่งงาน ซือเว่ย ให้คนนำทารก มาในพิธีและเขียนจดหมายแจ้งว่า เด็กนี้เป็นลูกของตนกับอันจี้ ให้อันจี้และอี้ว์ฟ่งเมตตารับเลี้ยงไว้ ส่วนตนเองต้องขอลา อันจี้ไม่สามารถรับแต่ลูกไม่เอาแม่ได้ พิธีสมรสจึงล้มเลิกกลางคัน
อันจี้และซือเว่ย ปรึกษากันหาทางลงเอยเรื่องนี้อย่างสวยงามด้วยการ ให้อันจี้ มีภรรยาได้ 2 คน โดยให้อี้ว์ฟ่ง มีศักดิ์ศรีเหนือกว่า แต่เมื่อทั้ง 2 ไปพบอี้ว์ฟ่ง ก้พบว่าเธอจากไปเสียแล้ว.
การออกอากาศในไทย.
ออกอากาศทางช่องหลัก 2 ครั้ง
ปลายปีพ.ศ. 2528
ยุทธจักรชิงเจ้าบัลลังก์

ยุทธจักรชิงเจ้าบัลลังก์ (決戰玄武門) เป็นซีรีส์ฮ่องกง ที่ถูกสร้างขึ้นโดยสถานีโทรทัศน์ทีวีบี และออนแอร์ทางจอในปีพ.ศ. 2527 นำแสดงโดยดาราดังในยุคนั้นมากมาย อาทิเช่น หวง เย่อหัว เหมียว เฉียวเหว่ย ทัง เจิ้นเยี่ย และ อง เหม่ยหลิง.
เนื้อเรื่องย่อ.
จักรพรรดิถังเกาจงมีโอรสสามองค์ คือเจี้ยนเฉิน, ซื่อหมิง และหยวนจิ๊ ในสามคนนี้ ซื่อหมิง บุตรคนที่สองเฉลียวฉลาดและมีไหวพริบมากที่สุด อีกทั้งยังช่วยงานบิดามากมาย จนได้รับการคาดหมายว่าจะเป็นผู้สืบทอดบัลลังก์คนต่อไป ซื่อหมิงปลอมตัวเป็นสามัญชนเพื่อเข้าร่วมงานประลองยุทธฮั่นเทียนเหมิน และได้รู้จักกับจอมยุทธน้อยเจียงฟง ทั้งสองคบหากันเป็นสหายสนิท อีกทั้งซื่อหมิงได้ช่วยชีวิตของแม่นางฉิงซิซิ จนบังเกิดเป็นความรัก แต่เหมือนฟ้าดินกลั่นแกล้ง ซิซิตกเป็นที่หมายปองของเจี้ยนเฉิน ซึ่งพยายามทุกวิถีทางที่จะได้ครอบครองตัวเธอ เจี้ยนเฉินร่วมมือกับหยวนจิ๊หาทางขัดขวางไม่ให้ซื่อหมิงได้เป็นองค์รัชทายาท บัดนี้พี่น้องต้องมาห้ำหั่นกันเองและกลายเป็นตำนานศึกสายเลือดที่เล่าขานไม่รู้จบ
เรตติ้ง.
ในฮ่องกง.
ประสบความสำเร็จเป็นอย่างดี โดยติดหนึ่งในสิบละครที่มีเรตติ้งสูงสุดแห่งปีค.ศ. 1984
ทั่วเอเชีย.
ประสบความสำเร็จกลาง ๆ ในระดับเอเชีย
การฉายซ้ำ.
ความนิยมของละคร เรื่องนี้ ถูกรีรัน ถึง 3 ครั้งที่ฮ่องกง ในช่อง the Jade Terrace
ในเดือนตุลาคม 2528, เดือนเมษายน 2531 และเดือนตุลาคม 2533
การออกอากาศในไทย.
ฉายทางช่อง 3 สองครั้ง
1.ช่วงปลายปีพ.ศ. 2527 (1984) เวลา 21.25-22.25 น.
2.รีรันตอนเย็นช่วงปีพ.ศ. 2529 (1986) อีกครั้ง
คุนสท์ฟอร์เมินแดร์นาทัวร์

คุนสท์ฟอร์เมินแดร์นาทัวร์  เป็นหนังสือที่มีภาพพิมพ์หินและภาพพิมพ์กระดาษ จัดทำโดยแอ็นสท์ เฮ็คเคิล (Ernst Haeckel) นักชีววิทยาชาวเยอรมัน
การจัดพิมพ์.
หนังสือเล่มนี้เดิมเผยแพร่เป็นชุด ชุดละ 10 รูป ในช่วง ค.ศ. 1899–1904 และเผยแพร่รวมกันเป็น 2 เล่มใน ค.ศ. 1904 มีเนื้อหาประกอบด้วยภาพพิมพ์สิ่งมีชีวิตจำนวน 100 ภาพ ภาพส่วนใหญ่มีคำบรรยายชุดแรก ๆ จากเฮ็คเคิลเอง ตลอดชีวิตการทำงานของเฮ็คเคิล มีการผลิตภาพพิมพ์กว่า 1,000 ชิ้นโดยอ้างอิงภาพร่างและภาพสีน้ำของเขา ภาพในหนังสือนี้คัดสรรมาจากภาพที่ดีที่สุดในจำนวน 1,000 ชิ้นดังกล่าว โดยมี อดอล์ฟ กลิทช์ (Adolf Giltsch) นักภาพพิมพ์หิน เป็นผู้แปลงจากภาพร่างเป็นภาพพิมพ์
ในการพิมพ์ครั้งที่ 2 เมื่อ ค.ศ. 1924 หนังสือนี้มีภาพพิมพ์เพียง 30 ภาพ
อิทธิพล.
"คุนสท์ฟอร์เมินแดร์นาทัวร์" มีอิทธิพลมากในด้านศิลปะ สถาปัตยกรรม และการออกแบบช่วงต้นคริสต์ศตวรรษที่ 20 โดยช่วยเชื่อมช่องว่างระหว่างวิทยาศาสตร์กับศิลปะ โดยเฉพาะอย่างยิ่ง ภาพของเฮ็คเคิลยังมีอิทธิพลต่อศิลปินหลายคนที่เกี่ยวข้องกับนวศิลป์ เช่น เรเน บิเน็ต (René Binet), คาร์ล บล็อสเฟ็ลท์ (Karl Blossfeldt), ฮันส์ คริสเตียนเซน (Hans Christiansen), และเอมิล กาเล (Émile Gallé) ตัวอย่างหนึ่งที่โดดเด่นก็คือตลาดโภคภัณฑ์อัมสเตอร์ดัม (Amsterdam Commodities Exchange) ที่เฮนดริก เพทรัส เบอร์ลาจ (Hendrik Petrus Berlage) ออกแบบโดยได้รับแรงบันดาลใจบางส่วนมาจากภาพในหนังสือ "คุนสท์ฟอร์เมิน" นี้
ภาพ.
สำหรับรุ่นแรกของแอ็นสท์ เฮ็คเคิล เป็น"ตัวอักษรเอียง"
เจ้าหญิงมาเรีย คริสตินาแห่งซาวอย-ออสตา

เจ้าหญิงมาเรีย คริสตินาแห่งซาวอย-ออสตา 
พระประวัติ.
เจ้าหญิงมาเรีย คริสตินาแห่งซาวอย-ออสตา ประสูติเมื่อวันที่ 12 กันยายน พ.ศ. 2476 เป็นพระธิดาพระองค์เล็กใน เจ้าชายอเมดิโอ ดยุกที่ 3 แห่งออสตา และ เจ้าหญิงแอนน์แห่งออร์เลอ็อง โดยมีพระภคินี 1 พระองค์คือ อาร์ชดัชเชสมาร์เกรีตาแห่งออสเตรีย-เอสเต โดยแรกประสูติดำรงพระยศเป็นเจ้าหญิงแห่งอิตาลี เจ้าหญิงแห่งซาวอย-ออสตา
เสกสมรส.
เจ้าหญิงมาเรีย คริสตินา เสกสมรสกับ เจ้าชายคาร์ซิเมียร์แห่งบูร์บง-ซิซิลีทั้งสอง เมื่อวันที่ 29 มกราคม พ.ศ. 2510 รับพระราชทานพระอิสริยยศที่ เจ้าหญิงแห่งซิซิลีทั้งสอง พระชายา มีพระบุตรดังนี้
โศภิดา จิระไตรธาร

โศภิดา จิระไตรธาร (สกุลเดิม: กาญจนรินทร์; เกิด 31 มีนาคม พ.ศ. 2538) ชื่อเล่น นิ้ง เป็นนางงามผู้ครองตำแหน่งมิสยูนิเวิร์สไทยแลนด์ 2561 และเป็นตัวแทนประเทศไทยในการประกวดนางงามจักรวาล 2018 ซึ่งจัดขึ้นในประเทศไทย ซึ่งเธอสามารถเข้าไปสู่รอบ 10 คนสุดท้ายในการประกวดนางงามจักรวาล 2018 นอกจากนี้ยังเป็นผู้จัดการของธนาคารทหารไทย จำกัด (มหาชน)
ประวัติ.
โศภิดาเกิดที่กรุงเทพมหานคร เป็นบุตรคนโตของ พ.อ.นพ. ธวัชชัย และรัตน์ประภา กาญจนรินทร์ ซึ่งบิดาเป็นอดีตศัลยแพทย์โรงพยาบาลพระมงกุฎเกล้า ส่วนมารดาเป็นอดีตพยาบาล
โศภิดาเคยศึกษาที่โรงเรียนวัฒนาวิทยาลัยตั้งแต่ระดับประถมศึกษาจนถึงมัธยมศึกษาตอนต้น ต่อมาได้สำเร็จการศึกษาระดับชั้นมัธยมศึกษาตอนปลายจากทรินิตีคริสเตียนไฮสกูล (Trinity Christian High School) และสำเร็จการศึกษาระดับปริญญาตรี คณะบริหารธุรกิจ สาขาการเงิน มหาวิทยาลัยเนวาดา ลาสเวกัส, รัฐเนวาดา ด้วยเกียรตินิยมอันดับ 2
การประกวด.
มิสยูนิเวิร์สไทยแลนด์ 2561.
โศภิดา ได้เข้าร่วมประกวดมิสยูนิเวิร์สไทยแลนด์ 2561 โดยได้หมายเลขประจำตัว คือ หมายเลข 20 และได้ครองตำแหน่งมิสยูนิเวิร์สไทยแลนด์ 2561 ณ รอยัล พารากอน ฮอลล์ สยามพารากอน 
นางงามจักรวาล 2018.
โศภิดาเป็นตัวแทนประเทศไทยในการประกวดนางงามจักรวาล 2018 ที่จัดขึ้นเมื่อเช้าวันจันทร์ ที่ 17 ธันวาคม 2018 ตามเวลาประเทศไทย ณ อิมแพ็ค อารีน่า เมืองทองธานี โดยมีนางงามร่วมเข้าแข่งขันทั้งหมด 94 ประเทศ โศภิดาผ่านเข้ารอบ 20 คนสุดท้าย โดยถูกประกาศเรียกชื่อเป็นคนที่ 5 และได้ตอบคำถามรอบ 20 คนสุดท้ายที่ถามว่า "อะไรคือสิ่งที่สำคัญที่สุดที่คุณต้องการให้โลกรู้เกี่ยวกับตัวคุณ" ซึ่งทำให้เธอสามารถผ่านเข้ารอบ 10 คนสุดท้าย
และในการประกวดครั้งนั้นได้สร้างตำนานแดงไหนทำให้เป็นประโยคที่ติดปากและเป็นที่รู้จักกันของแฟนนางงาม(นี่คือแดงไหน)
ชีวิตส่วนตัว.
โศภิดาได้พิธีมงคลสมรสตามพิธีกรรมหลักศาสนาคริสต์ กับ ไตรนุภาพ จิระไตรธาร นักธุรกิจ โดยได้เข้าพิธีมงคลสมรสเมื่อวันที่ 27 กรกฎาคม พ.ศ. 2562 
มีบุตรชายด้วยกัน 1 คนคือ จักรวาล จิระไตรธาร (น้องเจมี่) เกิดเมื่อวันที่ 2 เมษายน พ.ศ. 2563
ฟุตบอลอาเซียนชิงแชมป์เยาวชนอายุไม่เกิน 19 ปี 2018

การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2018 เป็นการแข่งขันครั้งที่ 15 ของฟุตบอลอาเซียนชิงแชมป์เยาวชนอายุไม่เกิน 19 ปี ซึ่งจัดขึ้นโดยสหพันธ์ฟุตบอลอาเซียน การแข่งขันครั้งนี้จัดการแข่งขันที่ประเทศอินโดนีเซีย ระหว่างเดือนกรกฎาคม พ.ศ. 2561
ทีมที่เข้าร่วม.
ทั้ง 12 ทีมที่เป็นสมาชิกของสหพันธ์ฟุตบอลอาเซียนมีสิทธิ์เข้าร่วมการแข่งขัน มีเพียงออสเตรเลียที่ไม่ได้เข้าร่วมทำให้มีทีมทั้งหมด 11 ทีมจาก 11 สมาคมมาเข้าร่วมการแข่งขันดังนี้:
ผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
อัตราส่วนสะท้อน

อัตราส่วนสะท้อน หรือ แอลบีโด  คืออัตราส่วนระหว่างปริมาณแสงที่วัตถุสะท้อนหรือกระเจิงต่อปริมาณแสงที่วัตถุนั้นดูดซับเอาไว้ ค่าอัตราส่วนสะท้อนของวัตถุใด ๆ จะต่ำกว่าหนึ่งเสมอ เช่น หากวัตถุหนึ่งมีอัตราส่วนสะท้อน 0.3 หมายความว่าวัตถุนั้นมีความสามารถสะท้อนหรือกระเจิงแสงในปริมาณ 3 ใน 10 ของแสงทั้งหมดที่ตกกระทบพื้นผิว และอีก 7 ใน 10 ที่เหลือถูกวัตถุดูดซับไว้ ในภาษาอังกฤษ คำว่า "albedo" ซึ่งหมายถึงอัตราส่วนสะท้อนนั้น มีรากศัพท์จากภาษาละตินว่า "albedo" (ความขาว หรือแสงอาทิตย์ที่กระทบ) ซึ่งเป็นรูปผันหนึ่งของ "albus" (สีขาว) จึงถือได้ว่าอัตราส่วนสะท้อนคือค่าที่แสดง"ความขาว"ของผิววัตถุใด ๆ
สกอร์ปียงเดอมูว์ลูซ

สกอร์ปียงเดอมูว์ลูซ  เป็นทีมฮอกกี้น้ำแข็งฝรั่งเศส ซึ่งตั้งอยู่ที่เมืองมูว์ลูซ ประเทศฝรั่งเศส ดำเนินการโดยสมาคมเพื่อการพัฒนาฮอกกี้มูว์ลูซ  ปัจจุบันทีมนี้เข้าแข่งขันในศึกแอ็ฟแอ็ฟอัชเฌ ดิวิชัน 1 ซึ่งเป็นลีกระดับสองของฮอกกี้น้ำแข็งฝรั่งเศส ส่วนในช่วงฤดูกาล 2012–13 ทีมนี้เข้าแข่งขันในลีกมากนุส ซึ่งเป็นลีกระดับสูงสุดในประเทศฝรั่งเศส
คาบัดบารัน

คาบัดบารัน (Cabadbaran) เป็นเมืองศูนย์กลางประจำจังหวัดฮีลากังอากูซัน ประเทศฟิลิปปินส์ ในปี ค.ศ. 2015 มีประชากรทั้งหมด 73,639 คน ก่อตั้งในปี ค.ศ. 1894 เป็นเมืองที่เติบโตมาตั้งแต่ยุคอาณานิคมของสเปน
วันที่ 16 สิงหาคม ค.ศ. 2000 ได้มีการย้ายเมืองศูนย์กลางของจังหวัดจากบูตูอันมายังคาบัดบารัน แม้ว่าสำนักงานส่วนใหญ่จะยังคงตั้งอยู่ที่บูตูอันก็ตาม โดยคาบัดบารันได้รับการแต่งตั้งเป็นนครในปี ค.ศ. 2007
ตันดัก

ตันดัก (Tandag; ชื่ออย่างเป็นทางการ: City of Tandag) เป็นเมืองศูนย์กลางประจำจังหวัดตีโมกซูรีเกา ประเทศฟิลิปปินส์ ในปี ค.ศ. 2015 มีประชากรทั้งหมด 56,364 คน เป็นที่ตั้งของงาน "เทศกาลดีวาตาฮัน" ซึ่งจัดขึ้นในสัปดาห์ที่ 3 ของเดือนมกราคม นอกจากนี้ยังฉลองงาน "Araw ng Tandag" ซึ่งจัดขึ้นทุกวันที่ 10 กันยายนของทุกปี
กิจกรรมหลักทางเศรษฐกิจได้แก่ เกษตรกรรม และประมง ผลผลิตหลักได้แก่ ข้าว ข้าวโพด และมะพร้าว การขนส่ง มีท่าอากาศยานตันดักและท่าเรือทะเล
สัปดาห์แฟชั่นนิวยอร์ก

สัปดาห์แฟชั่นนิวยอร์ก  หรือเรียกย่อ ๆ เอ็นวายเอฟดับเบิ้ลยู (NYFW) เป็นงานจัดแสดงเสื้อผ้าและแฟชั่น ซึ่งจัดขึ้นในเดือนกุมภาพันธ์และกันยายนของทุกปี เป็นงานที่จัดขึ้นเป็นประจำทุก ๆ ครึ่งปี (โดยทั่วไปคือ 7-9 วัน) เป็นหนึ่งในสี่งานที่สำคัญของสัปดาห์แฟชั่นทั่วโลกที่เรียกว่า "บิ๊ก 4" คือปารีส ลอนดอน และมิลาน สภานักออกแบบแฟชั่นแห่งอเมริกา (ซีเอฟดีเอ) ได้สร้างแนวคิดใหม่ของสัปดาห์แฟชั่นนิวยอร์กในปี ค.ศ. 1993 ในปี ค.ศ. 1980 ได้เปลี่ยนชื่อเหมือนกับเมืองอื่น ๆ เช่นลอนดอนที่ใช้คำสัปดาห์แฟชั่นร่วมด้วย โดยชื่อเดิมของสัปดาห์แฟชั่นนิวยอร์กคือใช้คำว่า "เพรสส์วีก" สัปดาห์แฟชั่นนิวยอร์กสร้างมูลค่าทางเศรษฐกิจได้ประมาณ 887 ล้านดอลลาร์
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
คาโลโอคัน

คาโลโอคัน  เป็นนครในเมโทรมะนิลาของประเทศฟิลิปปินส์ ตั้งอยู่ทางเหนือของมะนิลา มีพื้นที่ทั้งหมดประมาณ 5.33 ตารางกิโลเมตร เคยเป็นส่วนหนึ่งของจังหวัดรีซัล ใน ค.ศ. 2015 มีประชากรทั้งหมด 1,583,978 คน ทำให้เป็นเมืองที่มีประชากรมากเป็นอันดับที่ 4 ของประเทศ และเป็นหนึ่งในเขตคามานาบา ร่วมกับมาลาโบน นาโบตัส และบาเลนซูเวลา
ประชากร.
ใน ค.ศ. 2015 เมืองนี้มีประชากรทั้งหมด 1,583,978 คน โดยตีโมกคาโลโอคัน (บารังไก 1 ถึง 164) มีประชากร 585,091 คน และฮีลากังคาโลโอคัน (บารังไก 165 ถึง 188) มีประชากร 998,887 คน
ว็อนพิล

คิม ว็อน-พิล (เกิด 28 เมษายน พ.ศ. 2537) หรือ ว็อนพิล เป็นนักดนตรี นักร้อง และนักแต่งเพลงชาวเกาหลีใต้ เป็นสมาชิกวงดนตรีจากเกาหลีใต้เดย์ซิกซ์ ตำแหน่งนักร้องนำ คีย์บอร์ด และซินธิไซเซอร์ ว็อนพิลเปิดตัวเป็นสมาชิกของเดย์ซิกซ์ตั้งแต่ 7 กันยายน พ.ศ. 2558
ประวัติ.
ชีวิตช่วงแรก.
คิม ว็อนพิล เกิดเมื่อวันที่ 28 เมษายน ค.ศ. 1994 ที่เขตบูพย็อง เมืองอินช็อน ประเทศเกาหลีใต้ ว็อนพิลเป็นลูกคนสุดท้องของครอบครัว มีพี่สาว 1 คน ว็อนพิลจบการศึกษาระดับชั้นประถมศึกษาจากโรงเรียนประถมศึกษาจินซาน ชั้นมัธยมศึกษาตอนต้นจากโรงเรียนมัธยมศึกษาจินซาน ชั้นมัธยมศึกษาตอนปลายจากโรงเรียนวิทยาศาสตร์อินช็อน และอุดมศึกษาจากวิทยาลัยเทคยอง สาขาโมเดลลิ่ง 
ว็อนพิลชอบร้องเพลงมาตั้งแต่เด็ก เมื่ออยู่ในโรงเรียนประถมศึกษาและมัธยมศึกษาตอนต้นว็อนพิลเป็นเด็กที่ชอบเสียงเพลง เขาร่วมร้องเพลงกับเพื่อน ๆ ในช่วงงานเทศกาลโรงเรียน ว็อนพิลยังฝึกฝนเล่นเปียโนด้วยตนเองเพื่อออดิชั่นเข้าสังกัดกับค่ายเจวายพีเอนเตอร์เทนเมนต์ 
2010–2015: เริ่มต้นอาชีพทางดนตรีและการเปิดตัว.
ว็อนพิลได้รับการแคสต์และออดิชั่นเข้าในค่ายของเจวายพีเอนเตอร์เทนเมนต์ ตั้งแต่อายุ 17 ปี โดยแรกเริ่มว็อนพิลเป็นนักเต้นร่วมทีมเดียวกับยองเค เมื่อ ค.ศ.2010 ว็อนพิล ปรากฏตัวครั้งแรกในในมิวสิกวิดีโอเพลง "Tasty San" ของ ซาน-อี และในฐานะสมาชิกของทีมวงดนตรีเข้าแข่งขันจากเจวายพี ในตอนที่ 4 ของรายการ Who is Next: Win ซึ่งออกอากาศเมื่อวันที่ 13 กันยายน 2013
หลังจากเป็นเด็กฝึกในสังกัดเป็นระยะเวลา 5 ปี ว็อนพิลได้ได้เปิดตัวในฐานะสมาชิกวงดนตรีเดย์ซิกซ์ในวันที่ 7 กันยายน ค.ศ. 2015
2015–ปัจจุบัน: เดย์ซิกซ์.
ว็อนพิลได้เปิดตัวเป็นสมาชิกของเดย์ซิกซ์ ในตำแหน่งนักร้องนำ นักคีย์บอร์ด และซินธิไซเซอร์ ก่อนหน้าที่จะเป็นเดย์ซิกซ์ ว็อนพิลยังเป็นหนึ่งในห้าของสมาชิกแรกเริ่มที่ใช้ชื่อวงว่า 5LIVE อันประกอบด้วยซ็องจิน, เจ, ย็องเค, จุนฮย็อก และว็อนพิล แล้วถัดมาจึงเปลี่ยนชื่อใหม่เป็น DAY6 "(เดย์ซิกซ์)" หลังจากที่โดอุน ได้เข้ามาเพิ่ม โดยมีอัลบั้มเดอะเดย์ (The Day) เป็นอัลบั้มแรก
ในด้านของนักร้องและนักดนตรี ว็อนพิลเป็นนักร้องนำเสียงหลักและเป็นนักคีย์บอร์ดร่วมกับจุนฮย็อก แต่หลังจากจุนฮย็อกได้ถอนตัวจากสมาชิกวงเมื่อเดือนกุมภาพันธ์ 2016 ว็อนพิลจึงอยู่ในตำแหน่งคีย์บอร์ดเพียงคนเดียวของวงตั้งแต่นั้นมา
ในแง่ของการแต่งเพลง ว็อนพิลได้มีส่วนช่วยในการแต่งเนื้อเพลงในหลาย ๆ อัลบั้ม เช่น "I Will Try" อัลบั้ม Moonrise, "First Time" "Letting Go, Sing Me" และ "Wish" จากอัลบั้มเดย์ดรีม (Daydream) และยังร่วมกับเจในการแต่งเนื้อเพลงประกอบซีรีส์ Want More 19 ในเพลงที่มีชื่อว่า "Chocolate" ซึ่งเป็น Original Soundtrack ประกอบซีรีส์เพลงแรกของเดย์ซิกซ์ เมื่อมีนาคม 2019 ได้ร่วมกับเจ แต่งเนื้อเพลง และคอมโพสเพลงประกอบซีรีส์ Touch Your Heart ในชื่อเพลง Good night ที่มีจอง เซอุน เป็นศิลปิน
โดอุน

ยุน โด-อุน (เกาหลี: 윤도운, อังกฤษ: Yoon Do-woon; เกิด 25 สิงหาคม พ.ศ. 2538) เป็นนักร้อง และมือกลองของวงดนตรีสัญชาติเกาหลีใต้เดย์ซิกซ์ ภายใต้สังกัด เจวายพีเอนเตอร์เทนเมนต์ เดบิวต์อย่างเป็นทางการเมื่อวันที่ 7 กันยายน พ.ศ. 2558
ประวัติ.
ช่วงชีวิตช่วงแรก.
โดอุนเกิดที่โซล และเติบโตที่ ปูซาน, เกาหลีใต้ มีพี่สาว 1 คน เขาเริ่มต้นการตีกลองเมื่ออายุประมาณ 15 ปี หลังจากได้ไปดูการแสดงสดของวงดนตรีวงหนึ่ง และคิดว่าตำแหน่งมือกลองนั้นน่าสนใจ โดอุนเข้าศึกษาและจบการศึกษาระดับมัธยมศึกษาตอนปลายสาขากลองโดยเฉพาะจากโรงเรียนในปูซาน ตอนนั้นเขามีความฝันที่อยากจะประกอบอาชีพครูสอนตีกลอง 
2015: การออดิชั่นและการเปิดตัว.
เมื่อปีค.ศ. 2015 บริษัทเจวายพีเอนเตอร์เทนเมนต์ ได้เปิดรับสมัครมือกลองเพื่อจะเดบิวต์วงดนตรีชายวงแรกของค่าย โดอุนได้รับคำแนะนำจากครูสอนกลองท่านหนึ่งให้ลองไปออดิชั่น และสุดท้ายเขาก็ผ่านการออดิชั่น โดยโดอุนได้เข้าฝึกเป็นเทรนนีอยู่เป็นเวลาเพียง 3 เดือนเท่านั้น หลังจากนั้นเขาก็ได้เปิดตัวเป็นหนึ่งในสมาชิกวงดนตรี เดย์ซิกซ์ เมื่อวันที่ 7 กันยายน พร้อมกับเมมเบอร์ในวงอีก 5 คน
2016–ปัจจุบัน: หลังจากการเปิดตัว.
โดอุนไม่มีทักษะการร้องเพลงที่ดีมากนัก เพราะเขาได้รับการฝึกอยู่เพียง 3 เดือน ดังนั้นหลังจากการเดบิวต์เขาได้เข้ารับการฝึกการร้องเพลงอย่างต่อเนื่องพร้อมกับฝึกทักษะการตีกลองทำให้โดอุนมีท่อนร้องในเพลงของเดย์ซิกซ์มากขึ้นเรื่อยๆ รวมถึงการมีส่วนร่วมในการแต่งเนื้อเพลงและไลน์อัพกลองให้กับวง
เหตุเครื่องบินลาดตระเวนยู-17 ของกองทัพบกตก พ.ศ. 2561

เหตุเครื่องบินลาดตระเวนยู-17 (บ.ท.17) กองทัพบกตก เกิดขึ้นเมื่อวันที่ 5 กรกฎาคม พ.ศ. 2561 เวลาประมาณ 11.00 นาฬิกา ตามเวลาประเทศไทย ที่จังหวัดแม่ฮ่องสอน ประเทศไทย เหตุเกิดจากอากาศยานได้หายจากหอบังคับการบิน ต่อมาชาวบ้านในพื้นที่เห็นกลุ่มหมอกควันใต้บ้านห้วยผึ้ง ตำบลห้วยผา อำเภอเมือง จังหวัดแม่ฮ่องสอน ทางกองทัพบกจึงได้ส่งเครื่องบินลาดตระเวนตามหา และกำลังภาคพื้นจากหน่วยเฉพาะกิจกรมทหารราบที่ 17 จนต่อมาทางกองทัพได้ทราบว่าเครื่องบินลาดตระเวน ยู-17 ได้ตกลงสู่พื้นโดยไม่ทราบข้อเท็จจริงที่เกิดขึ้น
เหตุเครื่องบินตกในครั้งนี้มีผู้ที่อยู่ในเครื่องบินลาดตระเวน ยู-17 ทั้งหมด 4 คน โดยมีผู้เสียชีวิต ณ ที่เกิดเหตุ 3 คน และรอดชีวิต 1 คน แต่ต่อมาได้เสียชีวิต 
เหตุการณ์.
ในวันนั้นได้มีนักบิน 2 คน และผู้โดยสาร 2 คน ได้นำเครื่องบินลาดตระเวน ยู-17 ขึ้นบิน เพื่อทำการลาดตระเวนทางอากาศระหว่างชายแดนของจังหวัดแม่ฮ่องสอน จนกระทั่งสัญญานเรดาร์จากเครื่องบินได้หลุดจากหอบังคับการบินจังหวัดแม่ฮ่องสอน
ต่อมาหน่วยเฉพาะกิจกรมทหารราบที่ 17 ได้นำเฮลิคอปเตอร์บินค้นหา ปรากฏว่าพบเครื่องบินตกบนเทือกเขา ซึ่งติดชายแดนไทย-พม่า ห่างจากจุดผ่อนปรนช่องทางการค้าชายแดนประเทศไทย-พม่า ต.ห้วยผา อ.เมืองแม่ฮ่องสอน ประมาณ 2 กิโลเมตร
เวลาประมาณ 22.00 นาฬิกา พันเอก พิพัฒน์ ศรีทองพิมพ์ รองผู้บังคับหน่วยเฉพาะกิจกรมทหารราบที่ 17 ได้นำกำลังทหารจากหน่วยเฉพาะกิจกรมทหารราบที่ 17 ชุดรักษาความปลอดภัยหมู่บ้านห้วยผึ้ง ตำบลหมอกจำแป่ อำเภอเมืองแม่ฮ่องสอน หน่วยกู้ภัยจากมูลนิธิบรรเทาสาธารณภัยแม่ฮ่องสอน แพทย์-พยาบาลโรงพยาบาลศรีสังวาลแม่ฮ่องสอน ได้รีบเข้าไปทางเข้าเพื่อไปยังจุดเกิดเหตุที่เครื่องบินตก จนกระทั่งพบซากเครื่องบินตกกระแทกภูเขาสูง มีเศษซากเครื่องบินแตกกระจาย พร้อมกันนี้เจ้าหน้าที่ได้ค้นพบนักบินและผู้โดยสาร เสียชีวิต จำนวน 3 คน บาดเจ็บสาหัส 1 คน
ผลสืบเนื่อง.
พลเอก ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติรู้สึกเศร้าใจ พร้อมทั้งจะเยียวยาจิตใจของครอบครัวผู้เสียชีวิต คนไทยทั้งประเทศจะยกย่องสดุดีในเกียรติคุณนี้ตลอดไป
พลเอก เฉลิมชัย สิทธิสาท ผู้บัญชาการทหารบก ได้รับทราบเรื่องดังกล่าวแล้ว และรู้สึกเสียใจกับเหตุการณ์ที่เกิดขึ้น สำหรับกำลังพลที่เสียชีวิตได้กำชับให้กองทัพภาคที่ 3 ดูแลเรื่องสิทธิกำลังพลให้ดี และทุกอย่างต้องสมเกียรติที่สุด ส่วนสาเหตุของการเกิดอุบัติเหตุครั้งนี้นั้นยังอยู่ระหว่างการตรวจสอบ พร้อมเผยภาพเครื่องบินลาดตระเวนก่อนจะขึ้นบินสำรวจ กระทั่งร่วงตกดังกล่าว กองทัพบกได้ปูนบำเหน็จพิเศษ 7 ชั้น และขอรับพระราชทานยศให้สูงขึ้น โดยได้เลื่อนยศเป็น "พลตรี" ทั้งผู้เสียชีวิต 3 คน
วัดสว่างอารมณ์ ได้มีการจัดพิธีโครงการอุปสมบทหมู่ จำนวน 24 รูป เพื่ออุทิศส่วนบุญส่วนกุศลให้กับเหตุเครื่องบินตกในครั้งนี้ ในโลกอินเทอร์เน็ต ญาติและเพื่อนผู้เสียชีวิต และบุคคลในอินเทอร์เน็ตได้มีการโพสต์ข้อความแสดงความเสียใจในสื่อออนไลน์กับเหตุการณ์เครื่องบินตก
บูตูอัน

บูตูอัน เป็นเมืองหนาแน่นแห่งหนึ่ง และเป็นเมืองศูนย์กลางของภูมิภาคคารากา ประเทศฟิลิปปินส์ ในปี ค.ศ. 2015 มีประชากรทั้งหมด 337,063 คน รู้จักกันในฐานะเมืองที่ค้าขายกับชาวฮินดี
บูตูอันตั้งอยู่ทางตะวันออกเฉียงเหนือของหุบเขาอากูซันบนเกาะมินดาเนา และมีแม่น้ำอากูซันไหลผ่าน ตัวเมืองมีอาณาเขตติดต่อกับจังหวัดฮีลากังอากูซัน, จังหวัดตีโมกอากูซัน และอ่าวบูตูอัน
บูตูอันเป็นเมืองศูนย์กลางของจังหวัดฮีลากังอากูซันจนถึง ค.ศ. 2000 ซึ่งเป็นปีที่ย้ายเมืองศูนย์กลางจังหวัดไปที่คาบัดบารัน แม้ว่าในเชิงภูมิศาสตร์ บูตูอันจะรวมอยู่ในจังหวัดฮีลากังอากูซัน แต่ในเชิงการปกครอง บูตูอันปกครองอิสระจากจังหวัด
ยานิก จาลอ

ยานิก ดุช ซังตุช จาลอ (5 พฤษภาคม ค.ศ. 1986 —) เป็นนักฟุตบอลอาชีพชาวโปรตุเกสในตำแหน่งกองหน้าหรือปีก
ช่วงเวลาส่วนใหญ่ เขาเล่นให้กับสปอร์ติงลิสบอน ซึ่งเขาได้เลื่อนมาเล่นในทีมชุดใหญ่เมื่ออายุได้ 15 ปี เขาลงเล่นไปกว่า 150 นัด ต่อมาในปี ค.ศ. 2012 เขาย้ายไปเล่นให้กับไบฟีกา และช่วยพาทีมคว้าแชมป์โปรตุเกสลีกคัพ
ในเดือนกุมภาพันธ์ ค.ศ. 2016 จาลอได้ย้ายมาร่วมทีมราชบุรี มิตรผล เขาทำประตูแรกให้กับสโมสรในนัดที่ราชบุรีเปิดบ้านเอาชนะบีบีซียู 2–0 เมื่อวันที่ 6 มีนาคม แต่หลังจบฤดูกาล 2016 จาลอได้ย้ายไปเล่นให้กับสโมสรวีตอรียา
และในช่วงเลกที่สองของฤดูกาล 2018 จาลอย้ายกลับมาเล่นให้กับราชบุรีอีกครั้ง เขาทำประตูแรกในการเล่นหนที่สองกับสโมสร ในนัดที่ราชบุรีเปิดบ้านแพ้การท่าเรือ 1–4 เมื่อวันที่ 16 มิถุนายน ค.ศ. 2018
สำหรับในนามทีมชาติ เขาลงเล่น 22 นัดให้กับทีมชาติชุดเยาวชน ก่อนที่จะลงเล่นให้กับทีมชาติชุดใหญ่ครั้งแรกในปี ค.ศ. 2010
แผนรักลวงใจ

แผนรักลวงใจ  เป็นละครโทรทัศน์ที่สร้างขึ้นในปี ค.ศ. 2013 ออกอากาศทาง ช่อง 8 ออกอากาศ ทุกวันพฤหัสบดี-ศุกร์ เวลา 21.00 น. นำแสดงโดย บารุน ซอบตี, ซายานา อะรานี ละครเรื่องนี้ออกอากาศต่อจากละครเรื่อง เล่ห์ร้ายพ่ายรัก ละครเรื่องต่อไปที่ออกอากาศต่อจากเรื่องนี้คือละครเรื่อง วัลลัภ มหาราชรักสุดแผ่นดิน
เนื้อเรื่องย่อ.
คูชิ หญิงสาวธรรมดา และ อาร์นาฟ นักธุรกิจหนุ่มผู้ประสบความสำเร็จ มีความเชื่อมั่นในตัวเองสูง แต่หลังจากสูญเสียพ่อแม่ไปจากการฆ่าตัวตาย ทำให้อาร์นาฟกลายเป็นคนเย็นชา คูชิและอาร์นาฟพบกันครั้งแรกในงานแฟชั่นโชว์ของอาร์นาฟ ซึ่งเขาสงสัยว่า คูชิถูกส่งมาทำลายงานของเขา แต่แท้ที่จริงแล้ว เธอมาเพื่อหาอากาช ว่าที่เจ้าบ่าวของพี่สาวเธออย่าง ปายัล เพื่อคุยกับเขาเรื่องสินสอดที่ครอบครัวฝ่ายชายเรียกเก็บเพิ่ม แต่เกิดหลงมางานแฟชั่นโชว์และถูกเข้าใจผิดว่าเธอเป็นนางแบบ ทำให้เธอถูกดันตัวลงสู่รันเวย์และทำงานแฟชั่นโชว์พังไม่เป็นท่า อาร์นาฟที่โกรธและเข้าใจผิด ต้องการทำลายชื่อเสียงของคูชิ เขาจึงได้สร้างข่าวลือเสียๆ หายๆ ทำให้ครอบครัวของคูชิต้องจำใจส่งคูชิไปเดลี
คูชิได้เข้าทำงานเป็นผู้ช่วยในบริษัทของอาร์นาฟ เธอถูกกลั่นแกล้งจากเขาสารพัด แต่คูชิก็อดทนและสู้ไม่ถอยเวลาล่วงเลยผ่านไป ความเกลียดชังก่อตัวกลายเป็นความรัก แต่ทั้งสองก็พยายามปิดบังและละเลยความรู้สึกของตัวเอง สถานการณ์บีบบังคับให้อาร์นาฟต้องขอ ลาวันยา แฟนสาวของเขาหมั้นหมาย ทำให้หัวใจของคูชิแตกสลาย การตัดสินใจของเขาผลักดันให้คูชิ ตกลงใจหมั้นหมายกับ ชยาม อดีตพี่เขยของอาร์นาฟ เพราะครอบครัวของเธอเป็นหนี้เขาอยู่ ซึ่งชยามหลอกครอบครัวของคูชิว่ายังไม่แต่งงาน แต่ที่จริงเขาแต่งงานกับอันจาลี พี่สาวอาร์นาฟ อยู่แล้ว ฝ่ายลาวันยาเห็นว่า อาร์นาฟมีใจให้กับคูชิ ทำให้เธอยกเลิกงานหมั้น อาร์นาฟเข้าใจผิดเรื่องของคูชิกับชยาม จึงแบล็กเมลคูชิ โดยการให้เธอมาแต่งงานหลอกๆ กับเขาเป็นเวลา 6 เดือน ชีวิตแต่งงานของทั้งคู่จึงได้เริ่มต้นขึ้น
เนริยุส วัลสกิส

เนริยุส วัลสกิส (เกิด 4 สิงหาคม ค.ศ. 1987) เป็นนักฟุตบอลชาวลิทัวเนียในตำแหน่งกองกลางตัวรุก
"ล่าสุดเมื่อวันที่ 29 พฤษภาคม ค.ศ. 2016 ประตูของทีมชาติลิทัวเนียจะขึ้นต้นก่อน"
Step Right Up ใครเก่ง ใครได้

Step Right Up ใครเก่ง ใครได้ เป็นรายการโทรทัศน์ประเภทเกมโชว์ที่เปิดโอกาสให้ผู้เข้าแข่งขันจากทางบ้านมาเล่นเกม 1 เกม ในโอกาส 1 ครั้ง เพื่อรับของรางวัลที่ทางรายการจัดไว้กลับบ้าน โดยทางบริษัท เซ้นส์ เอนเตอร์เทนเมนท์ จำกัด ได้ซื้อลิขสิทธิ์รูปแบบรายการจากกลุ่มเอนเดโมลชายน์ในประเทศเนเธอร์แลนด์ นำมาผลิตในรูปแบบของประเทศไทย ออกอากาศครั้งแรกเมื่อวันที่ 4 มกราคม พ.ศ. 2556 ทางช่อง 9 เอ็มคอตเอชดี ดำเนินรายการโดย วราวุธ เจนธนากุล, ศกุนตลา เทียนไพโรจน์ และ เอกชัย เอื้อสังคมเศรษฐ และออกอากาศเป็นครั้งสุดท้ายเมื่อวันที่ 24 มิถุนายน พ.ศ. 2560 เนื่องจากการปรับปรุงผังรายการของช่อง 9 เอ็มคอตเอชดี แต่ได้นำมารีรันอีกครั้งทางอมรินทร์ทีวี ตั้งแต่วันที่ 5 ธันวาคม พ.ศ. 2561 - 30 กันยายน พ.ศ. 2563
รูปแบบและกติกาของรายการ.
ทางรายการจะเปิดโอกาสให้ผู้ชมจากทางบ้านสมัครมาร่วมรายการผ่านทาง SMS เพื่อเล่นเกม 1 ใน 4 เกมต่อสัปดาห์ ตามโจทย์ที่ทางรายการกำหนดให้ โดยผู้เข้าแข่งขันทุกคนจะมีโอกาสคนละ 1 ครั้งในการเล่น หากทำได้สำเร็จจะได้รับของรางวัลที่ทางรายการกำหนดให้ทันที และในแต่ละสัปดาห์จะมีแขกรับเชิญมาร่วมเล่นเกมทั้งหมดร่วมกับผู้ชมด้วย ตอนละ 4 คน
และตั้งแต่วันที่ 1 กุมภาพันธ์ พ.ศ. 2556 ได้เพิ่มเกมอีก 1 เกม ไว้ในช่วงท้ายรายการ คือ "สตาร์ตมาสไตรก์" โดยให้ผู้เข้าแข่งขันที่สมัครเข้ามาร่วมเล่น นำรถของตัวเองมาชนลูกบอลแล้วกลิ้งไปโดนพินโบว์ลิ่งล้มทั้งหมด โดยที่ด้านหน้าของรถต้องไม่เลยเส้นวางลูกบอล ถ้าทำสำเร็จจะถือว่า "แจ็คพอตแตก" และผู้เข้าแข่งขันจะได้รับรถกระบะ ISUZU D-Max X-Series กลับไปทันที ซึ่งมีการเปลี่ยนแปลงชนิดของรถดังนี้
และในวันที่ 11 กุมภาพันธ์ พ.ศ. 2560 ได้มีการปรับรูปแบบเป็น Step Right Up ใครเก่ง ใครได้ ล่าขุมทรัพย์ โดยมีการปรับเปลี่ยนฉากเป็นลักษณะคล้าย ๆ ป่า และเพิ่มเกมและของรางวัลต่าง ๆ ซึ่งทางรายการจะเรียกว่า "ขุมทรัพย์" ให้มีจำนวนมากยิ่งขึ้น ขณะที่รูปแบบและกติกาการเล่นเกมทั้งหมดยังคงเหมือนเดิม
ศึกวันดวลเพลง เพื่อมาตุภูมิ

รายการ ศึกวันดวลเพลง เพื่อมาตุภูมิ เป็นเกมโชว์การแข่งขันร้องเพลงลูกทุ่ง โดยออกอากาศทุกวันเสาร์ เวลา 19.30 น. และตั้งแต่วันที่ 4 สิงหาคม 2561 เป็นต้นไป ได้ย้ายเวลาออกอากาศเป็น 18.20 น. ทางช่องวัน โดยเริ่มออกอากาศตอนแรกในวันเสาร์ที่ 7 กรกฎาคม 2561 มี ภคชนก์ โวอ่อนศรี (แฟรงค์ กรุงเทพมหานคร) และ เตือนใจ ศรีสุนทร (ฝน อุดรธานี) เป็นผู้ดำเนินรายการ
กติการายการ.
รอบชิงแชมป์สาย.
ศึกวันดวลเพลงเพื่อมาตุภูมิ ได้ทำการคัดเลือกตัวแทนนักร้องของแต่ละจังหวัด จำนวน 64 จังหวัด แบ่งเป็น 16 สาย สายละ 4 คน โดยจะมาจากภาคต่างๆ ประกอบด้วย ภาคเหนือ ภาคกลาง-ตะวันออก ภาคตะวันออกเฉียงเหนือ และภาคใต้ โดยตัวแทนของแต่ละจังหวัดจะมาจากการเป็นแชมป์ในรายการศึกวันดวลเพลง หรือเป็นผู้ท้าชิงที่ทำผลงานได้ดีในกรณีที่จังหวัดนั้นไม่มีแชมป์ของรายการศึกวันดวลเพลง การจัดสายและคู่มาจากการสุ่มโดยทีมงาน ในแต่ละสายจะมีแชมป์สายได้เพียง 1 คน 3 คนที่แพ้จะต้องกลับมาตุภูมิ
ผู้เข้าแข่งขัน.
<templatestyles src="Col-begin/styles.css"/>
การแข่งขันรอบชิงแชมป์สาย.
สายที่ 1.
ออกอากาศวันที่ 7 กรกฎาคม 2561.
รอบคัดเลือก
รอบชิงแชมป์สาย
สายที่ 2.
ออกอากาศวันที่ 14 กรกฎาคม 2561.
รอบคัดเลือก
รอบชิงแชมป์สาย
สายที่ 3.
ออกอากาศวันที่ 21 กรกฎาคม 2561.
รอบคัดเลือก
รอบชิงแชมป์สาย
สายที่ 4.
ออกอากาศวันที่ 4 สิงหาคม 2561.
รอบคัดเลือก
รอบชิงแชมป์สาย
สายที่ 5.
ออกอากาศวันที่ 11 สิงหาคม 2561.
รอบคัดเลือก
รอบชิงแชมป์สาย
สายที่ 6.
ออกอากาศวันที่ 18 สิงหาคม 2561.
รอบคัดเลือก
รอบชิงแชมป์สาย
สายที่ 7.
ออกอากาศวันที่ 25 สิงหาคม 2561.
รอบคัดเลือก
รอบชิงแชมป์สาย
สายที่ 8.
ออกอากาศวันที่ 1 กันยายน 2561.
รอบคัดเลือก
รอบชิงแชมป์สาย
สายที่ 9.
ออกอากาศวันที่ 8 กันยายน 2561.
รอบคัดเลือก
รอบชิงแชมป์สาย
สายที่ 10.
ออกอากาศวันที่ 15 กันยายน 2561.
รอบคัดเลือก
รอบชิงแชมป์สาย
สายที่ 11.
ออกกากศวันที่ 22 กันยายน 2561.
รอบคัดเลือก
รอบชิงแชมป์สาย
สายที่ 12.
ออกอากาศวันที่ 29 กันยายน 2561.
รอบคัดเลือก
รอบชิงแชมป์สาย
สายที่ 13.
ออกอากาศวันที่ 6 ตุลาคม 2561.
รอบคัดเลือก
รอบชิงแชมป์สาย
สายที่ 14.
ออกอากาศวันที่ 20 ตุลาคม 2561.
รอบคัดเลือก
รอบชิงแชมป์สาย
สายที่ 15.
ออกอากาศวันที่ 27 ตุลาคม 2561.
รอบคัดเลือก
รอบชิงแชมป์สาย
สายที่ 16.
ออกอากาศวันที่ 3 พฤศจิกายน 2561.
รอบคัดเลือก
รอบชิงแชมป์สาย
รอบ 16 จังหวัดสุดท้าย.
ออกอากาศตั้งแต่วันที่ 10 พฤศจิกายน - 1 ธันวาคม 2562
รอบ 8 จังหวัดสุดท้าย.
ออกอากาศวันที่ 8 และ 15 ธันวาคม 2561
กีฬาวอลเลย์บอลในเอเชียนเกมส์ 2018

กีฬาวอลเลย์บอลในเอเชียนเกมส์ 2018 กำหนดจัดขึ้นที่จาการ์ตา ประเทศอินโดนีเซีย ตั้งแต่วันที่ 19 สิงหาคม ถึง 1 กันยายน ค.ศ. 2018 ในการแข่งขันครั้งนี้มี 20 ทีมในการแข่งขันประเภททีมชาย และ 11 ทีมในการแข่งขันของประเภททีมหญิง
การจับสลาก.
การจับสลากสำหรับการแข่งขันจัดขึ้นเมื่อวันที่ 5 กรกฎาคม ค.ศ. 2018 ที่จาการ์ตา
ทีมชาย.
การแบ่งกลุ่มโดยอาศัยอันดับจากเอเชียนเกมส์ 2014 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือจะถูกทำการจับสลาก
<templatestyles src="Col-begin/styles.css"/>
ทีมหญิง.
การแบ่งกลุ่มโดยอาศัยอันดับจากเอเชียนเกมส์ 2014 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 3 ทีมที่เหลือจะถูกทำการจับสลาก
<templatestyles src="Col-begin/styles.css"/>
กีฬาวอลเลย์บอลในเอเชียนเกมส์ 2018 – ทีมหญิง

การแข่งขันกีฬาวอลเลย์บอลหญิงในเอเชียนเกมส์ 2018 เป็นครั้งที่ 14 ของการแข่งขันวอลเลย์บอล จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสภาโอลิมปิกแห่งเอเชีย (โอซีเอ) กำหนดจัดขึ้นที่ ศูนย์กีฬาเกอโลราบุงการ์โน จาการ์ตา ประเทศอินโดนีเซีย ระหว่างวันที่ 19 ถึง 31 สิงหาคม ค.ศ. 2018
การจับสลาก.
การจับสลากสำหรับการแข่งขันประเภททีมหญิงจัดขึ้นเมื่อวันที่ 5 กรกฎาคม ค.ศ. 2018 ที่จาการ์ตา
กีฬาวอลเลย์บอลในเอเชียนเกมส์ 2018 – ทีมชาย

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">วอลเลย์บอลชาย<br>ในเอเชียนเกมส์ 2018</td></tr>
<tr><th>สนาม</th><td>ศูนย์กีฬาเกอโลราบุงการ์โนบูลุงอันสปอร์ตฮอลล์</td></tr><tr><th>วันที่</th><td>20 สิงหาคม – 1 กันยายน ค.ศ. 2018</td></tr><tr><th>นักกีฬา</th><td>280 คน จาก 20 ประเทศ</td></tr><tr><td align="left" style="border-top:1px solid #aaa; padding:0.2em;">← 2014</td><td align="right" style="border-top:1px solid #aaa; padding:0.2em;">2022
 →</td></tr></table>
การแข่งขันกีฬาวอลเลย์บอลชายในเอเชียนเกมส์ 2018 เป็นครั้งที่ 16 ของการแข่งขันวอลเลย์บอล จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสภาโอลิมปิกแห่งเอเชีย (โอซีเอ) กำหนดจัดขึ้นที่ ศูนย์กีฬาเกอโลราบุงการ์โน จาการ์ตา ประเทศอินโดนีเซีย ระหว่างวันที่ 19 สิงหาคม ถึง 1 กันยายน ค.ศ. 2018
การจับสลาก.
การจับสลากสำหรับการแข่งขันประเภททีมชายจัดขึ้นเมื่อวันที่ 5 กรกฎาคม ค.ศ. 2018 ที่จาการ์ตา
เฟร็ด โรเจอร์ส

เฟร็ด แม็คฟีลี่ โรเจอร์ส  (20 มีนาคม พ.ศ. 2471 - 27 กุมภาพันธ์ พ.ศ. 2546) เป็นนักจัดรายการโทรทัศน์, นักดนตรี, นักเชิดหุ่น, นักเขียน, ผู้กำกับชาวอเมริกันและรัฐมนตรีว่าการกระทรวงเพรสไบทีเรียน เขาเป็นที่รู้จักในฐานะผู้สร้างนักแต่งเพลงและเป็นพิธีกรรายการโทรทัศน์สำหรับเด็กอนุบาล เรื่อง Mister Rogers 'Neighborhood (2511-2544) การแสดงนี้เป็นจุดเด่นของโรเจอร์สซึ่งมีลักษณะใกล้เคียงบุคลิกที่ไม่ธรรมดาซึ่งหล่อเลี้ยงความสัมพันธ์ของเขากับผู้ชม
เจย์ บาฮาดูร์

เจย์ บาฮาดูร์ (ค.ศ. 1984 –) เป็นทั้งนักข่าวและนักเขียนชาวแคนาดา เขากลายเป็นที่รู้จักในรายงานเรื่องการกระทำอันเป็นโจรสลัดในโซมาเลีย โดยการเขียนให้แก่"เดอะนิวยอร์กไทมส์", "เดอะไฟแนนเชียลโพสต์", "เดอะโกลบแอนด์เมล" และ"เดอะไทมส์ออฟลอนดอน" บาฮาดูร์เคยทำงานเป็นผู้สื่อข่าวอิสระของซีบีเอส นิวส์ และได้ให้คำแนะนำแก่กระทรวงการต่างประเทศสหรัฐเรื่องการปล้นสะดมทางทะเล ผลงานหนังสือเล่มแรกของเขาอย่าง"เดอะไพเรทส์ออฟโซมาเลีย: อินไซด์แธร์ฮิดเดนเวิลด์"  คือรายงานของเขาที่อาศัยอยู่กับโจรสลัดเป็นเวลาหลายเดือนในพุนต์แลนด์ ซึ่งเป็นดินแดนปกครองตนเองในภาคตะวันออกเฉียงเหนือของประเทศโซมาเลีย ปัจจุบัน บาฮาดูร์อาศัยอยู่ในกรุงไนโรบี
ชีวิตในวัยเด็กและการศึกษา.
บาฮาดูร์เกิดในปี ค.ศ. 1984 ที่โทรอนโต รัฐออนแทรีโอ ประเทศแคนาดา และเข้าศึกษาที่โรงเรียนมหาวิทยาลัยโทรอนโต จากนั้น เขาศึกษาต่อที่มหาวิทยาลัยโทรอนโต โดยสำเร็จการศึกษาในปี ค.ศ. 2007 ด้วยคุณวุฒิปริญญาตรีสาขารัฐศาสตร์และเศรษฐศาสตร์ ส่วนในปี ค.ศ. 2008 บาฮาดูร์ทำงานให้แก่บริษัทวิจัยตลาดในเมืองชิคาโก จากความสนใจในการทำงานเป็นนักข่าว บาฮาดูร์ได้บอกว่าโดยนักข่าวตัวจริง มักหลีกเลี่ยงการไปโรงเรียนเพื่อเรียนรู้การวารสารศาสตร์ หากแต่เพื่อให้ได้มาซึ่งประสบการณ์ในการทำงานเป็นอิสระใน "สถานที่ที่น่ากลัว" แทน
ผลงานในระดับอาชีพ.
บาฮาดูร์เป็นนักข่าวชาวแคนาดา เขาเขียนให้"เดอะนิวยอร์กไทมส์", "เดอะไฟแนนเชียลโพสต์", "เดอะโกลบแอนด์เมล", "เดอะไทมส์"ออฟลอนดอน และเขาเคยทำงานให้กับซีบีเอส นิวส์ ในฐานะนักข่าวอิสระ
แรกเริ่มเดิมที ต้องการเยี่ยมชมประเทศโซมาเลียเพื่อเขียนเกี่ยวกับการเลือกตั้งในภาคตะวันตกเฉียงเหนือของประเทศ แต่ข่าวการปล้นกลางทางและเข้ายึดเรือเดินสมุทร"ไฟนา"โดยโจรสลัดโซมาเลียในเดือนกันยายน ค.ศ. 2008 ซึ่งทำให้เขาเปลี่ยนเกียร์ การตัดสินใจสู่เรื่องของการปล้นสะดมทางทะเล ทำให้บาฮาดูร์ได้ติดต่อผู้สื่อข่าวในประเทศโซมาเลียและจัดทำร่วมกับเรดิโอกาโรเว เขาลาออกจากงานและซื้อตั๋วไปยังประเทศโซมาเลีย หลายเดือนก่อนบาฮาดูร์เดินทางถึง นักข่าวอิสระชาวแคนาดาชื่ออะแมนดา ลินฮุต ถูกลักพาตัวในประเทศโซมาเลียและถูกจับเป็นตัวประกันโดยมือปืนที่อยู่ห่างไกลจากบริเวณที่ปลอดภัยของโซมาลีแลนด์และพุนต์แลนด์ ซึ่งบาฮาดูร์กำลังทำงานในการสัมภาษณ์
ในเดือนมกราคม ค.ศ. 2009 บาฮาดูร์เดินทางมาเกือบสองวันเพื่อไปถึงพื้นที่กึ่งอิสระของพุนต์แลนด์ทางตะวันออกเฉียงเหนือของประเทศโซมาเลีย เมื่อไปถึงที่นั่น เขาได้พบกับโจรสลัดและได้เรียนรู้เกี่ยวกับประวัติของภาคอุตสาหกรรม ระหว่างการเดินทางของเขา บาฮาดูร์ได้ค้นพบข้อมูลที่ท้าทายข้อสันนิษฐานพื้นฐานเกี่ยวกับโจรสลัดที่ว่า: มีโจรสลัดไม่มากเท่าที่เขาเคยเชื่อ พวกเขาไม่ได้ถูกควบคุมโดยองค์กรอาชญากรรมระหว่างประเทศ และพวกเขาไม่ได้ทำงานร่วมกับกลุ่มญิฮาด
เขาเดินทางไปทวีปแอฟริกาหลายครั้ง โดยใช้เวลาสามเดือนในพื้นที่ที่นักข่าวส่วนใหญ่ไม่เคยเข้าถึง บาฮาดูร์กลับจากการเดินทางครั้งแรกในเดือนมีนาคมปี ค.ศ. 2009 ก่อนการปล้นเรือเดินสมุทรเมิร์สก์แอละแบมาในเดือนเมษายน เวลานี้จึงทำให้ผู้คนเกิดความสนใจในหนังสือของเขา และเขาก็ขายให้กับผู้จัดพิมพ์ บาฮาดูร์วางแผนที่จะจบหนังสือเล่มแรกของเขาก่อนปี ค.ศ. 2010 แต่กลับต้องใช้เวลานานกว่าที่คาดไว้ ในที่สุด ผลงานหนังสือ"เดอะไพเรทส์ออฟโซมาเลีย: อินไซด์แธร์ฮิดเดนเวิลด์" ก็ได้รับการเผยแพร่ในสหรัฐ ณ วันที่ 19 กรกฎาคม ค.ศ. 2011 
และเมื่อวันที่ 9 สิงหาคม ค.ศ. 2011 บาฮาดูร์ได้ปรากฏตัวเป็นแขกรับเชิญในรายการ"เดอะเดลีโชว์"
ชีวิตส่วนตัว.
ปัจจุบัน บาฮาดูร์อาศัยอยู่ในกรุงไนโรบี
เชิงอรรถ.
<templatestyles src="Reflist/styles.css" />
เฉือนรักเฉือนคม

เฉือนรักเฉือนคม  เป็นละครชุดของฮ่องกงแนวสากล ที่ได้ดาราดังอย่าง "เจิ้ง เส้าชิว" มาเล่นประกบคู่กับดาราสาวชื่อดังจากมังกรหยก "อง เหม่ยหลิง" ซึ่งเรื่องนี้เป็นละครแนวสากลเรื่องแรกของเธอ และยังเป็นเรื่องสุดท้ายของ เจิ้ง เส้าชิว ก่อนที่เขาจะหมดสัญญา กับบริษัท "ทีวีบี" และหันไปรับงานแสดงที่ไต้หวัน จึงเป็นสาเหตุทำให้ ละครเรื่อง ชอลิ้วเฮียง ตอน ถล่มวังค้างคาว ที่ถูกสร้างในปีถัดมา เขาไม่ได้เล่นบท ชอลิ้วเฮียง ดังเดิม แต่อย่างไรก็ตาม หลายปีต่อมา เขาก็กลับมาเป็นนักแสดงให้กับบริษัท "ทีวีบี" อีกครั้ง
เนื้อเรื่องย่อ.
"ต่ง เพ่ยเหวิน" (อง เหม่ยหลิง) เป็นแฟนกับ "เฉิน เจียเหลียง" (หวง จิ่งเซิน) มีอาชีพเป็นนางพยาบาล แต่เพื่อที่จะช่วยให้แฟนหนุ่มของเธอ ได้ข้อมูลความลับทางธุรกิจของบริษัทคู่แข่ง ที่ "เจิ้งโจว" (เจิ้ง เส้วชิว) ทำงานอยู่ เธอจึงวางแผนกับแฟนของเธอ เพื่อเข้าหา เจิ้งโจว และทำให้เขาตกหลุมรักเธอ เมื่อ "เจิ้งโจว" ได้พบกับ ""ต่ง เพ่ยเหวิน" ความสัมพันธ์ของทั้งสองก็พัฒนาขึ้นจนเกิดเป็นความรักในเวลาต่อมา ไม่นาน เจิ้งโจว จับได้ว่า ต่ง เพ่ยเหวิน ได้ขโมยแผนการโฆษณาของเขาไปให้แฟนหนุ่มของเธอ ทำให้ข้อมูลความลับของบริษัทที่เขาทำงานอยู่รั่วไหลและทำให้เขาต้องสูญเสียลูกค้าจนต้องตกงาน หลังจากนั้นเขาก็ได้เลิกกับเธอเมื่อแผนการทำลาย "เจิ้งโจว" สำเร็จ. ต่ง เพ่ยเหวิน ได้กลับไปเป็นนางพยาบาลอีกครั้ง ต่อมาเธอถึงได้รู้ความจริงว่าแฟนหนุ่มของเธอไม่ได้รักเธอเลย เขาเพียงแค่หลอกใช้เธอให้ไปขโมยความลับเท่านั้น ไม่นานเธอก็ถูกเขาทิ้งไป ทำให้เธอรู้สึกผิดต่อ "เจิ้งโจว" เป็นอย่างมาก ไม่นานเมื่อ "เจิ้งโจว" รู้ความจริงว่าเธอแค่ถูกแฟนหนุ่มหลอกใช้และโดนฝ่ายชายทิ้งไปแล้ว เขารู้สึกสงสารเธอเป็นอย่างมากและได้ไปพบเธอ เขาให้อภัยเธอทุกอย่างจากนั้นทั้งสองได้เริ่มต้นความสัมพันธ์ใหม่อีกครั้ง
ผลตอบรับ.
ได้เรตติ้งดี และการจับคู่พระ-นางต่างวัย อย่าง เจิ้งเส้าชิว กับ องเหม่ยหลิง มีเคมีเข้าขากันได้ดีมาก
ถึงแม้จะมี (บาง) สื่อวิจารณ์ว่า การจับคู่กันระหว่างนักแสดงต่างยุคต่างวัย เจิ้งเส้าชิว กับ องเหม่ยหลิง ดูไม่ค่อยจะเหมาะกันนักและทั้งคู่น่าจะไปเล่นเป็น พ่อกับลูก มากกว่า คู่รัก
แต่อย่างไรก็ตาม ก็ไม่ได้ส่งผลกระทบใด ๆ ต่อเรตติ้งความนิยม และละครเรื่องนี้ เป็นหนึ่งในสิบอันดับละครที่มีเรตติ้งเฉลี่ยสูงสุดแห่งปีพ.ศ. 2526 (1983)
การฉายซ้ำ.
ละครชุดนี้ ถูกรีรันซ้ำในฮ่องกง 4 ครั้ง ทางช่อง ทีวีบีเจด (Jade Channel)
1. ในปีพ.ศ. 2529 (ช่วงบ่าย)
2. วันที่ 4 พฤษภาคม - 31 พฤษภาคม พ.ศ. 2543 (2000)
3. วันที่ 7 พฤษภาคม พ.ศ. 2549
เวลาฉาย 13.30-14.30
4. วันที่ 24 เมษายน พ.ศ. 2551
เวลาฉาย 20.00-21.00 ผ่านทางช่อง ทีวีบีคลาสสิก (TVB CLASSIC)
ยุทธการที่สโมเลนสค์ (ค.ศ. 1943)

ยุทธการที่สโมเลนสค์ ครั้งที่สอง(7 สิงหาคม – 2 ตุลาคม ค.ศ. 1943) เป็นปฏิบัติการรุกทางยุทธศาสตร์ของโซเวียตที่ถูกดำเนินโดยกองทัพแดงซึ่งเป็นส่วนหนึ่งของการทัพฤดูร้อน-ฤดูใบไม้ร่วง ปี ค.ศ. 1943 การเปิดฉากการรบที่พร้อมไปกับการรุกแม่น้ำนีเปอร์ตอนล่าง(13 สิงหาคม-22 กันยายน) การรุกได้กินเป็นเวลาสองเดือนและภายใต้การนำโดยนายพล อันเดรย์ เยเรเมนโก ซึ่งได้บัญชาการแนวรบคาลินิน และ วาซีลี โซโคลอฟสกี ซึ่งได้บัญชาการแนวรบตะวันตก เป้าหมายคือการกวาดล้างกองกำลังเยอรมันไปจากภูมิภาคสโมเลนสก์และ Bryansk สโมเลนสก์นั้นอยู่ภายใต้การยึดครองของเยอรมันนับตั้งแต่ยุทธการที่สโมเลนสก์ครั้งที่หนึ่งในปี ค.ศ. 1941
แม้ว่าการป้องกันของเยอรมันที่น่าประทับใจ กองทัพแดงสามารถที่จะบุกทะลวงได้หลายครั้ง ปลดปล่อยเมืองสำคัญหลายเมือง รวมทั้งสโมเลนสก์และ Roslavl ด้วยผลลัพธ์ของปฏิบัติการครั้งนี้ กองทัพแดงสามารถที่จะเริ่มวางแผนสำหรับการปลดปล่อยเบลารุส อย่างไรก็ตาม การรุกทั้งหมดเป็นความอ่อนด้อยและเชื่องช้าเมื่อเผชิญหน้าการต้านทานอย่างหนักของเยอรมัน และปฏิบัติการครั้งนี้ได้ประสบความสำเร็ขในสามขั้นตอนคือ 7-20 สิงหาคม 21 สิงหาคม-6 กันยายน และ 7 กันยายน-2 ตุลาคม 
แม้ว่าการมีบทบาทการทหารที่สำคัญในสิทธิของตน ปฏิบัติการสโมเลนสก์ยังมีความสำคัญสำหรับผลกระทบต่อยุทธการที่แม่น้ำนีเปอร์ มีจำนวนทหารประมาณหลายนายของ 55 กองพลเยอรมันได้รับมอบหมายให้ทำการตอบโต้ปฏิบัติการสโมเลนสก์-กองพลนี้จะมีส่วนสำคัญเพื่อขัดขวางไม่ให้ทหารโซเวียตจากการก้าวข้ามแม่น้ำนีเปอร์ในทางตอนใต้ ในหลักสูตรของปฏิบัติการ กองทัพแดงยังแตกหักขับไล่กองทัพเยอรมันออกไปจากสะพานแผ่นดินสโมเลนสก์ ในประวัติศาสตร์เป็นทางยุทธวิธีที่สำคัญที่สุดสำหรับการโจมตีทางตะวันตกต่อกรุงมอสโก
ปฏิบัติการรุกลูย์บัน

ปฏิบัติการรุกลูย์บัน (7 มกราคม-30 เมษายน ค.ศ. 1942) (Russian: Любанская наступательная орерация) เป็นปฏิบัติการรุกที่ดำเนินโดยแนวรบโวลคอฟแห่งกองทัพแดงด้วยเป้าหมายของการบรรเทาการล้อมเลนินกราด การรุกครั้งนี้ไม่ได้ใช้รถถังเพราะภูมิประเทศ ดังนั้นจึงต้องใช้พวกทหารราบและปืนใหญ่ การโจมตีของกองกำลังโซเวียตนั้นได้พบว่าพวกเขาตกอยู่ภายใต้การยิงที่รุนแรงจากตำแหน่งป้องกันของเยอรมัน และกองทัพแดงขาดการยิงสนับสนุนปืนใหญ่ที่เหมาะสมต่อแนวรบเยอรมัน การรุกครั้งนี้ได้หยุดชะงักและโซเวียตได้ตกเป็นฝ่ายตั้งรับ จอมพลเกออร์ก ฟอน คึชเลอร์ได้ทำการตอบโต้ด้วยปฏิบัติการที่เรียกว่า 'Wild Beast" และกองทัพภาคสนามที่ 2 (2nd Shock Army) ได้ถูกตัดกำลังและยอมจำนน มันได้ถูกทำลายลงในปี ค.ศ. 1942 และผู้บัญชาการ อันเดรย์ วลาซอฟได้ถูกจับเป็นเชลยซึ่งต่อมาได้แปรพักตร์ให้นาซีเยอรมันเพื่อเป็นฝ่ายปรปักษ์ต่อสหภาพโซเวียต
อาการกลืนเจ็บ

อาการกลืนเจ็บ (/oʊ-dɪnˈə-feɪˈjəˌ-jiː-ə/, จาก odyno ซึ่งแปลว่า เจ็บ + -phagō ซึ่งแปลว่า "เมื่อกิน") เป็นความเจ็บปวดเมื่อกิน 
ซึ่งอาจรู้สึกที่ปากหรือคอ และ"อาจ"เกิดพร้อมกับการกลืนลำบาก (dysphagia)
ความรู้สึกอาจเรียกได้ว่าปวด แสบร้อน หรือเจ็บตุบ ๆ ที่กระจายไปที่หลัง
อาการบ่อยครั้งทำให้น้ำหนักลด และอาจมีเหตุจากสิ่งแวดล้อมหรือพฤติกรรม เช่น<templatestyles src="Div col/styles.css"/>
หรืออาจเป็นผลของโรคบางอย่างรวมทั้ง<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
เดเมียนสค์พ็อกเกต

เดเมียนสค์พ็อกเกต (เยอรมัน: Festung Demjansk or Kessel von Demjansk; รัสเซีย: Демя́нский котёл) เป็นรหัสนามที่มอบให้กับการโอบล้อมทหารเยอรมันที่ถูกล้อมโดยกองทัพแดงบริเวณรอบเดเมียนสค์ ทางตอนใต้ของเลนินกราด ในช่วงสงครามโลกครั้งที่สองบนแนวรบด้านตะวันออก การโอบล้อมครั้งนี้ได้ดำเนินตั้งแต่วันที่ 8 กุมภาพันธ์ ถึง 21 เมษายน ค.ศ. 1942 กองกำลังขนาดเล็กส่วนใหญ่ได้ยอมจำนนในวงล้อมฮอล์มที่เมืองฮอล์ม ระยะทางประมาณ 100 กิโลเมตร(62 ไมล์) ไปยังทางตะวันตกเฉียงใต้ ทั้งสองผลลัพธ์เกิดมาจากการล่าถอยของเยอรมันภายหลังจากความปราชัยในยุทธการที่มอสโก 
ด้วยความประสบความสำเร็จของเดเมียนสค์ สัมฤทธิ์ผลด้วยการใช้สะพานทางอากาศ(Airbridge) เป็นการพัฒนาที่สำคัญในการสงครามสมัยใหม่ มันเป็นความสำเร็จจากการสนับสนุนที่สำคัญในการตัดสินใจโดยกองบัญชาการใหญ่กองทัพบกเพื่อพยายามที่จะใช้กลยุทธวิธีเดียวกันในช่วงยุทธการที่สตาลินกราดที่ล้มเหลวจากการช่วยเหลือกองทัพที่ 6 ภายใต้การนำของเพาลุส
โกสต์ (มาร์เวลคอมิกส์)

โกสต์  เป็นตัวละครของมาร์เวลคอมิกส์ สร้างสรรค์โดยเดวิด มิเชลินีและบ็อบ เลย์ตัน ปรากฏตัวครั้งแรกในหนังสือการ์ตูน "ไอรอนแมน" เล่มที่ 219 (มิถุนายน 1987) เดิมเขาเคยเป็นวิศวกรบริษัทออมนิเซเพียนต์ (Omnisapient) แต่ภายหลังถูกบริษัทหลอกใช้และทรยศ ทำให้เขากลายเป็นตัวร้ายที่ใช้ความสามารถในการเจาะระบบคอมพิวเตอร์และชุดที่มีเทคโนโลยีล่องหนและตรวจจับไม่ได้ในการทำลายบริษัทยักษ์ใหญ่ รวมถึงสตาร์กอินดัสตรีส์ โกสต์จึงเป็นศัตรูกับไอรอนแมน ต่อมาโกสต์เข้าร่วมทีมธันเดอร์โบลส์และช่วยทีมอเวนเจอร์สสู้กับบริษัทออสคอร์ปของนอร์แมน ออสบอร์นและบริษัทแฮมเมอร์อินดัสตรีส์ของจัสติน แฮมเมอร์
ในภาพยนตร์ "แอนท์-แมน และ เดอะ วอสพ์" มีการปรับบทให้โกสต์เป็นผู้หญิงที่ชื่อ เอวาร์ สตาร์ รับบทโดยฮันนาห์ จอห์น คาเมน นักแสดงชาวอังกฤษ และเธอจะปรากฏตัวอีกครั้งใน ภาพยนตร์ "ธันเดอร์โบลต์ส*"
หลวงกัมปนาทแสนยากร (กำปั่น อุตระวณิชย์)

พลเอก หลวงกัมปนาทแสนยากร (กำปั่น อุตระวณิชย์) (11 มกราคม พ.ศ. 2442 - 11 สิงหาคม 2518) เป็นอดีตองคมนตรี ในรัชกาลที่ 9 และเป็นอดีตรัฐมนตรีช่วยว่าการกระทรวงมหาดไทย ในรัฐบาลของนายพจน์ สารสิน และในรัฐบาลของจอมพล ถนอม กิตติขจร
ประวัติ.
หลวงกัมปนาทแสนยากร ชื่อเดิม กำปั่น อุตระวณิชย์ เกิดเมื่อวันที่ 11 มกราคม พ.ศ. 2442 ที่อำเภอคลองสาน จังหวัดธนบุรี (ในขณะนั้น) เป็นบุตรของนายโต กับนางเชย อุตระวณิชย์
หลวงกัมปนาทแสนยากร เข้าศึกษาโรงเรียนนายร้อยทหารบก เมื่อวันที่ 7 มิถุนายน พ.ศ. 2458
หลวงกัมปนาทแสนยากร สมรสกับนางชุ่ม (สกุลเดิม เกษสมัย) มีบุตร 6 คน คือ 
นอกจากนั้นหลวงกัมปนาทแสนยากร ยังมีบุตรที่เกิดจากภริยาคนอื่นอีก จำนวน 8 คน
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงอาบศพและเครื่องเกียรติยศประกอบศพ เมื่อวันที่ 12 สิงหาคม พ.ศ. 2518 พระราชทานโกศไม้สิบสองประกอบศพ ฉัตรเครื่องสูงทองแผ่ลวดตั้งประดับ แตรงอน แตรฝรั่ง กลองชนะ ประโคมเวลาพระราชทานน้ำหลวงอาบศพ พระพิธีธรรมสวดพระอภิธรรมกำหนด 7 คืน และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินินาถ พระบรมราชชนนีพันปีหลวง เสด็จพระราชดำเนินไปพระราชทานเพลิงศพ เมื่อวันที่ 11 ธันวาคม พ.ศ. 2518
การทำงาน.
หลวงกัมปนาทแสนยากร เข้ารับราชการเมื่อวันที่ 3 ธันวาคม พ.ศ. 2466 ในตำแหน่งนายร้อยตรีประจำกรมทหารราบที่ 6 เคยดำรงตำแหน่งผู้บัญชาการกองพลที่ 4 ผู้บัญชาการโรงเรียนนายร้อยพระจุลจอมเกล้า ในปี พ.ศ. 2491 จนถึงวันที่ 21 กรกฎาคม พ.ศ. 2495 จึงได้พ้นจากตำแหน่งและไปสำรองราชการกองทัพบก โดยมี พันเอก ขุนเสนาทิพ รองผู้บัญชาการโรงเรียนร้อยพระจุลจอมเกล้ารับตำแหน่งแทน และเคยเป็นผู้ว่าราชการภาค 5
หลวงกัมปนาทแสนยากร เคยเป็นราชองครักษ์เวร ในปี พ.ศ. 2482 และเป็นราชองครักษ์พิเศษ ในปี พ.ศ. 2495
ในระหว่างรับราชการทหาร เคยเข้าร่วมในราชการสนามกรณีสงครามมหาเอเชียบูรพา ตั้งแต่วันที่ 25 มกราคม พ.ศ. 2485 ถึงวันที่ 6 กรกฎาคม พ.ศ. 2488
กระทั่งวันที่ 15 สิงหาคม 2491 ได้มีพระบรมราชโองการโปรดเกล้าฯ ให้ท่านกลับคืนมามีบรรดาศักดิ์เป็น หลวงกัมปนาทแสนยากร ต่อมาในวันที่ 1 มกราคม พ.ศ. 2496 หลวงกัมปนาทแสนยากรซึ่งขณะนั้นสำรองราชการสำนักงานปลัดกระทรวงกลาโหม ได้โอนย้ายมารับราชการที่กระทรวงมหาดไทย เป็นข้าราชการตำรวจพร้อมกับรับพระราชทานยศ"พลตำรวจตรี"เมื่อวันที่ 1 ตุลาคม พ.ศ. 2496
งานการเมือง.
หลวงกัมปนาทแสนยากร ได้รับแต่งตั้งเป็นสมาชิกสภาผู้แทนราษฎรประเภทที่ 2 ในปี พ.ศ. 2494 และปี พ.ศ. 2495 ต่อมาเป็นรัฐมนตรีช่วยว่าการกระทรวงมหาดไทย ในรัฐบาลของนายพจน์ สารสิน ในปี พ.ศ. 2500 จนกระทั่งมีการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จึงมีรัฐบาลใหม่เข้ามาทำหน้าที่แทน ภายใต้การนำของพล.ท. ถนอม กิตติขจร (ยศในขณะนั้น) ซึ่งหลวงกัมปนาทแสนยากร ได้รับแต่งตั้งเป็นรัฐมนตรีช่วยว่าการกระทรวงมหาดไทยอีกสมัย
องคมนตรี.
หลวงกัมปนาทแสนยากร ได้รับโปรดเกล้าฯ แต่งตั้งเป็นองคมนตรี ในรัชสมัยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในปี พ.ศ. 2503 จนถึงปี พ.ศ. 2517
วัดเพลง (กลางสวน)

วัดเพลง (กลางสวน) เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพรม เขตตลิ่งชัน กรุงเทพมหานคร วัดเพลงมีงานประจำปีในช่วงเดือนมีนาคม เป็นงาน 3 วัน 3 คืน นอกจากนั้นมีงานทำบุญเฉพาะในวันพระใหญ่และเทศกาลสำคัญ "หลวงพ่อตาแดง" ภายในพระวิหารเป็นพระพุทธรูปศักดิ์สิทธิ์ที่ชาวบ้านนับถือกันมาก ชาวบ้านมักมาบนบานศาลกล่าวด้วยประทัดหรือไข่ต้ม
ประวัติ.
วัดเพลง (กลางสวน) สร้างและได้รับพระราชทานวิสุงคามสีมาเมื่อ พ.ศ. 2370 และเมื่อพิจารณาจากอุโบสถหลังเดิมก็เป็นแบบพระราชนิยมสมัยพระบาทสมเด็จพระนั่งเกล้าเจ้าอยู่หัว คือเป็นอุโบสถแบบเก๋งจีน ต่อมาเมื่อ พ.ศ. 2460 ก็ได้ขาดผู้ทำนุบำรุง ทำให้เสนาสนะต่าง ๆ ทรุดโทรมลงจนไม่มีภิกษุจำพรรษาและได้กลายเป็นวัดร้างที่สุด ขณะที่ประยูร อุลุชาฎะ ระบุว่า วัดได้รับการบูรณปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว แต่ก็ได้กลับไปรกร้างอีก อีกแหล่งข้อมูลระบุว่า ชาวบ้านละแวกนี้เชื่อว่าสมเด็จพระเจ้าตากสินมหาราชทรงยกทัพผ่านมาบริเวณนี้แล้วสร้างวัดไว้ รวมทั้งสร้าง "หลวงพ่อสิน" เป็นพระประธานในอุโบสถ และเล่ากันว่าเดิมรอบวัดมีคลองทั้ง 4 ด้าน สมัยสมเด็จพระเจ้าตากสินมหาราชก็เสด็จพระราชดำเนินมาทางเรือ นอกจากนั้นยังมีบางสำนวนกล่าวว่า สมเด็จพระเจ้าตากสินมหาราชทรงเคยยกทัพผ่านมาและประทับในวิหารหลวงพ่อแดง
ต่อมาเมื่อมีชาวบ้านมาอยู่กันอย่างหนาแน่นในย่านนี้ จึงได้นิมนต์พระสมุห์ทองใบ ติกฺขวีโร มาฟื้นฟูวัดร้างขึ้นใหม่ ในที่สุดกระทรวงศึกษาธิการได้ประกาศยกวัดเพลงร้างเป็นวัดที่มีพระสงฆ์เมื่อวันที่ 14 มิถุนายน พ.ศ. 2522
อาคารเสนาสนะ.
อุโบสถเดิมเป็นทรงเก๋งจีน แต่บูรณะใหม่เป็นทรงไทย หลังคา 2 ชั้นลด หน้าบันเป็นลายหน้าขบหรือเกียรติมุขล้อมรอบด้วยเครือเถา หน้าต่างเป็นไม้สัก ภายในประดิษฐานพระประธาน นามว่า "หลวงพ่อสิน" เป็นพระพุทธรูปปางสมาธิทองเหลือง หน้าตัก 2 ศอก วิหารตั้งอยู่ด้านข้างหรือด้านทิศเหนือของอุโบสถ ภายในประดิษฐาน "หลวงพ่อตาแดง" เป็นพระพุทธรูปปางสมาธิ ชาวบ้านมักมักมาแก้บนด้วยการจุดประทัดหรือถวายไข่ต้ม
เอสทีวี (ช่องโทรทัศน์)

เอสทีวี  หรือเรียกย่อมาจาก สก๊อตทิชเทเลวิชัน  เป็นช่องโทรทัศน์ของสหราชอาณาจักรและสก๊อตแลนด์ ที่ให้ดำเนินการอนุญาตของ ITV (ช่องเลข 3) ในภาคเหนือและภาคกลางของสก๊อตแลนด์ ชื่อเดิมเป็นแกรมเปียนเทเลวิชัน (Grampian Television) (ปัจจุบันเป็น STV North Ltd) และสก๊อตทิชเทเลวิชัน (Scottish Television) (ปัจจุบันเป็น STV Central Ltd) อัตลักษณ์ดังกล่าวได้รับการรับรองเมื่อวันอังคารที่ 30 พฤษภาคม ค.ศ. 2006 โดยแทนที่อัตลักษณ์ของสองแฟรนไชส์ STV ฉลองครบรอบ 60 ปี ในปี ค.ศ. 2017 โดยมีรายการพิเศษออกอากาศทาง STV และ STV2 ที่ยุติลงแล้ว
ในปี ค.ศ. 2013 STV ได้รับใบอนุญาตการออกอากาศช่องทีวีท้องถิ่นในกลาสโกว์และเอดินเบอจ์ เอสทีวี กลาสโกว์ เริ่มออกอากาศเมื่อวันที่ 2 มิถุนายน ค.ศ. 2014 โดยมี เอสทีวี เอดิเบอจ์ เริ่มออกอากาศสตามในวันที่ 12 มกราคม ค.ศ. 2015 ตั้งแต่วันที่ 24 เมษายน ค.ศ. 2017 ช่องต่างๆของเมืองได้การเปลี่ยนชื่อเป็น " STV2 " และดำเนินการร่วมกับแฟรนไชส์ใหม่ที่มีศูนย์กลางอยู่ที่ Aberdeen, Dundee และ Ayr STV2 ยุติออกอากาศในเดือนมิถุนายน ค.ศ. 2018
วัดเกาะ (กรุงเทพมหานคร)

วัดเกาะ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางเชือกหนัง เขตตลิ่งชัน กรุงเทพมหานคร วัดมีโรงเรียนอยู่ในวัดคือ โรงเรียนวัดเกาะ
ประวัติ.
วัดเกาะสร้างเมื่อ พ.ศ. 2470 ได้รับพระราชทานวิสุงคามสีมาเมื่อวันที่ 19 กันยายน พ.ศ. 2473 ไม่ทราบนามผู้สร้าง แต่คาดว่าวัดเกาะน่าจะมีอายุเก่าแก่กว่านั้น ที่มาของชื่อวัดเกาะมาจากการที่ที่ตั้งวัดที่เป็นจุดบรรจบของคลอง 2 สาย คือ คลองบางน้อยกับคลองบางเชือกหนัง โดยจุดบรรจบของคลองทั้งสองอยู่ทางทิศตะวันออกของวัด จึงทำให้ดูเหมือนว่าวัดนี้ตั้งอยู่บนเกาะ
อาคารเสนาสนะ.
อุโบสถสร้างเมื่อ พ.ศ. 2473 หลังคาประดับช่อฟ้าและใบระกา บูรณะขึ้นใหม่เมื่อ พ.ศ. 2522 โดยรื้อเครื่องบนและส่วนที่เป็นไม้ของอุโบสถเดิมซึ่งถูกปลวกกิน แล้วปรับปรุงใหม่โดยใช้ตัวอาคารเดิม ภายในประดิษฐานพระประธานเป็นพระพุทธรูปปางสมาธิ นามว่า "หลวงพ่อเพชร" และมีหลวงพ่อพุทธโสธร และพระพุทธบาทจำลอง เสมารอบอุโบสถทาด้วยสีขาว ประดิษฐานอยู่ภายในซุ้มลักษณะคล้ายมณฑปที่ส่วนยอดเป็นปรางค์
วิหารตั้งอยู่ทางทิศตะวันตกของอุโบสถ บูรณะเมื่อ พ.ศ. 2547 หน้าบันมีตัวอักษร "ชุ่ม" ซึ่งน่าจะเป็นนามผู้สร้าง ภายในวิหารประดิษฐาน "หลวงพ่อดำ" ซึ่งชาวบ้านมักมานิยมมาบนบานศาลกล่าว โดยเฉพาะเรื่องเกณฑ์ทหารและมักแก้บนด้วยไข่ 100 ฟอง มีเจดีย์ตั้งอยู่หน้าวิหารหลายองค์
ศาลาการเปรียญเป็นอาคารไม้ชั้นเดียว สร้างเมื่อ พ.ศ. 2495 ภายในมีธรรมาสน์ทรงฝรั่ง เสาเกลียว น่าจะมีอายุอยู่ในสมัยพระบาทสมเด็จพระจุลจอมเกล้าเจ้าอยู่หัว กุฏิสงฆ์ เป็นเรือนไทยภาคกลาง ยกพื้นสูง ขนาดกว้าง 4 ห้อง หอระฆังเป็นของเก่า ทรงสูง สร้างด้วยไม้ ศาลาท่าน้ำ 1 หลัง กุฏิหลวงปู่ทอง ภายในมีหีบแก้วบรรจุสรีรสังขารที่ไม่เน่าเปื่อยของหลวงปู่ทอง
วัตถุมงคล.
วัดมีวัตถุมงคลที่สร้างโดยพระเกจิอาจารย์รูปสำคัญ คือ หลวงปู่ทอง วัตถุมงคลหลายรูปแบบ เช่น พระปิดตา พระขุนแผน ล็อกเกต เป็นต้น